**„NAUČIMO PLIVATI – ŠKOLA PLIVANJA“ 2020.**

Poštovani,

zadnjih osam godina Periska d.o.o. provodi projekt obuke neplivača i usavršavanja plivanja „Naučimo plivati - škola plivanja“, namijenjen osnovnoškolskoj djeci. U projektu je 2019. godine sudjelovalo više od 920 učenika s područja Vukovarsko-srijemske županije (bez vinkovačkih škola).

U projektu „Naučimo plivati – škola plivanja“ 2020. nudimo 3 plivačka programa škole plivanja:

1. ***obuka neplivača*** – učenje **kraul** tehnike plivanja za sve polaznike s ocjenom početnog testiranja I (neplivač)
2. ***korektivno plivanje*** – napredno **kraul** plivanje za sve polaznike prethodnih projekata sa završnom ocjenom II (poluplivač) ili III (plivač predpočetnik) i za sve nove polaznike s ocjenom početnog testiranja II ili III
3. ***poduka leđne tehnike plivanja*** – za sve polaznike prethodnih projekata sa završnom ocjenom IV (plivač početnik) i V (plivač) i za sve nove polaznike s ocjenom početnog testiranja IV ili V

Škola plivanja provodit će se prema plivačkom programu „Plan i obuka neplivača za učenike od 6 do 14 godina“ koji je verificiran od strane Ministarstva znanosti, obrazovanja i sporta i *zadovoljava sve pedagoške i metodičke kriterije,* a sadrži isadrži i plivačke igre u vodi uz koje će djeca učiti na zabavan i kreativan način.

I ove godine imamo pogodnosti za obitelji čijih više djece sudjeluje u školi plivanja:

1. dijete plaća punu cijenu programa

2. dijete plaća 50 % cijene programa

3. i ostala djeca u programu sudjeluju besplatno

Program sadrži 16 školskih sati obuke, a provest će se kroz 8 dolazaka po 90 minuta (radnim danima i subotama u suprotnim smjenama od nastave, prosječno jednom tjedno). Učenici će na bazene u Vinkovce putovati u pratnji učiteljica i učitelja iz škole. Raspored škole plivanja bit će u školi. Provoditelji plivačkih programa su diplomirani kineziolozi i treneri plivanja s višegodišnjim iskustvom.

Temperatura vode u bazenu za obuku je 31°C, a zraka 33°C. Poduka se provodi u bazenu u kojem djeca mogu hodati. Higijena i čistoća vode zadovoljavaju sve propisane zakonske standarde. Na bazenu su ugrađena sušila i podno grijanje duž cijelog bazena pa djeca trebaju ponijeti samo *kupaće* i *ručnik*. Preporuka je nositi kapice za plivanje**. Na recepciji bazena se mogu kupiti kupaći, kapice, čepići za uši, štipaljke za nos i naočale za plivanje.** U sklopu bazena se nalazi i ugostiteljski objekt u kojem se mogu kupiti sokovi, sendviči, pizze, hamburgeri... Moguće je i unajmiti i zaigrati stolni tenis.

Vukovarsko-srijemska županija pokrovitelj je projekta i jednim dijelom sufinancira troškove projekta. Općina sufinancira 100% troškove prijevoza, pa cijena iznosi **300 kn (plaćanje na tri rate)**. Prvu ratu potrebno je uplatiti u školi po prijavi (100kn), drugu ratu prvi dolazak na bazen (100kn), a treću ratu (100kn) četvrti dolazak na bazene.

S roditeljima se potpisuje ugovor u dva (2) primjerka od kojih jedan (1) primjerak ostaje Vama, jedan (1) primjerak se dostavlja na bazene prilikom prvog dolaska.

**Ugovor ćete dobiti u školi nakon prijave polaznika.**